Հավելված 3

ՕՐԻՆԱԿԵԼԻ ՁԵՎ

**ՎԵՐԱՀԱՎԱՏԱՐՄԱԳՐՄԱՆ ՊԱՅՄԱՆԱԳԻՐ N - ՎՊ**

ք. Երևան «----» «-----» 20 --- թ.

«Հավատարմագրման ազգային մարմին» ՊՈԱԿ-ը համաձայն իր կանոնադրության (այսուհետ՝ ԱՐՄՆԱԲ), ի դեմս տնօրեն ------------------------------------------------------- մի կողմից, և \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(կազմակերպության անվանումը)

ի դեմս\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ի,   
 (կազմակերպության ղեկավարի պաշտոնը, անունը, ազգանունը)

մյուս կողմից (այսուհետ` Կողմեր), կնքեցին սույն պայմանագիրը (այսուհետ` Պայմանագիր) հետևյալի մասին:

***1.ՊԱՅՄԱՆԱԳՐԻ ԱՌԱՐԿԱՆ***

1.1 Սույն պայմանագրի առարկա են հանդիսանում ԱՐՄՆԱԲ-ի և \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   
 (փաստաթղթ(եր)ի նշագիր(եր)ը)

համապատասխան հավատարմագրված \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Համապատասխանության գնահատման մարմնի անվանումը)

(այսուհետ՝ ՀԳՄ)-ի միջև ծագող հարաբերությունները, որոնց շրջանակում հավաստվում է հավատարմագրման ոլորտի սահմաններում համապատաս­խա­նութ­յան գնահատման գործունեություն իրականացնելու իրազեկությունը՝ հիմք ընդունելով \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
 (հավատարմագրման վկայագրի գրանցահամարը, գործողության ժամկետը)

Հավատարմագր­ման վկայագիրը:

1.2 Հավատարմագրման վկայագրի գործողության ժամկետի ընթացքում ԱՐՄՆԱԲ-ը «Հավատարմագրման մասին» ՀՀ օրենքին, ՀՀ էկոնոմիկայի նախարարի 2024թ. ապրիլի 2-ի N 915-Ն հրամանով սահմանված ՀԳՄ-ների հավատարմագրման կարգին (այսուհետ` Կարգ), ինչպես նաև ԱՐՄՆԱԲ-ի կողմից սահմանված փաստաթղթերին համապատասխան իրականացնում է՝

1.2.1 պարբերական գնահատում.

1.2.2 արտահերթ գնահատում.

1.2.3 ՀԳՄ-ի գործունեության հետևում (witnessing).

1.2.4 հավատարմագրման ընդլայնում, կրճատում, արդիականացում.

1.2.5 հավատարմագրման կասեցում, վերականգնում, դադարեցում.

1.2.6 հավատարմագրման վկայագրի կրկնօրինակի տրամադրում՝ ՀԳՄ-ի դիմումի համաձայն.

1.2.7 նոր համապատասխանության գնահատման սխեմաների (ընթացակարգերի) վերլուծություն և պիտանիության գնահատում:

1. ***ԿՈՂՄԵՐԻ ԻՐԱՎՈՒՆՔՆԵՐԸ ԵՎ ՊԱՐՏԱԿԱՆՈՒԹՅՈՒՆՆԵՐԸ***

**2.1 ՀԳՄ-ի իրավունքները և պարտականությունները**

**2.1.1 ՀԳՄ-ն իրավունք ունի`**

1) հավատարմագրման վկայագրի գործողության ժամկետում դիմել ԱՐՄՆԱԲ-ին` հավատարմագրումը ընդլայնելու, կրճատելու, կասեցնելու, արդիականացնելու, վերականգնելու կամ դադարեցնելու համար.

2) նոր համապատասխանության գնահատման սխեմա (ընթացակարգ) կիրառելու դեպքում դիմել ԱՐՄՆԱԲ-ին՝ սխեմայի վերլուծության և պիտանիության գնահատման նպատակով.

3) կիրառել ԱՐՄՆԱԲ-ի կողմից տրամադրվող հավատարմագրման նշանը և հավատարմագրված լինելու վերաբերյալ տեքստային վկայակոչումը` համաձայն «Հավատարմագրման ազգային մարմնի պատկերանիշի և հավատարմագրման նշանի կիրառման» կարգի.

4) ներկայացնել հիմնավոր առարկություն գնահատման խմբի կազմում ընդգրկված հավատարմագրման փորձագետ(ներ)ի (գնահատող(ներ)ի) և (կամ) տեխնիկական փորձագետ(ներ)ի վերաբերյալ.

5) գովազդային նյութերում վկայակոչել իր հավատարմագրված լինելը.

6) պահանջել պարբերական, արտահերթ գնահատման, ՀԳՄ-ի գործունեության հետևման արդյունքները, ինչպես նաև հավատարմագրման ընդլայնման համար ներկայացված փաստաթղթերի փորձաքննության(ների) և ըստ գործունեության իրականացման վայրի գնահատման արդյունքների հաշվետվությունները.

7) ԱՐՄՆԱԲ-ի կողմից ընդունված բացասական որոշման վերանայման պահանջով դիմել բողոքարկման հանձնաժողովին:

**2.1.2 ՀԳՄ-ն պարտավոր է`**

1) համապատասխանել հավատարմագրման չափանիշներին և պատշաճ կերպով պահպանել հավատարմագրման կանոնները, պայմանագրով սահմանված պայմանները, ընթացակարգերը և մշտապես համապատասխանել այն ստանդարտների, նորմատիվ փաստաթղթերի և իրավական ակտերի պահանջներին, որոնց համաձայն հավատարմագրվել է, ինչպես նաև ընդունել հավատարմագրման պահանջների փոփոխությունները.

2) 10 աշխատանքային օրվա ընթացքում գրավոր տրամադրել տեղեկատվություն էական փոփոխությունների մասին, որոնք վերաբերում են իր հավատարմագրմանը, կարգավիճակին կամ գործունեությանը` կապված հետևյալի հետ. իրավական, առևտրային, գույքային կամ կազմակերպական կարգավիճակի, ղեկավար կազմի, հիմնական անձնակազմի, քաղաքականության, տեխնիկական ռեսուրսների և գործունեության իրականացման վայր(եր)ի, հավատարմագրման ոլորտի և հավատարմագրման պահանջների կատարման հնարավորության վրա ազդեցություն ունեցող այլ գործոնների փոփոխության վերաբերյալ.

3) ստեղծել պայմաններ հավատարմագրման վկայագրի գործողության ընթացքում պարբերական գնահատում և արտահերթ գնահատում իրականացնելու, ինչպես նաև համապատասխանության գնահատման գործունեության հետևումը կազմակերպելու համար.

4) անհրաժեշտության դեպքում իրենց հայտատուների հետ ունենալ համաձայնագիր, որով հայտատուները պարտավորվում են, ըստ պահանջի, ապահովել հավատարմագրման մարմնի գնահատման խմբի մուտքը դեպի իրենց տարածք` ՀԳՄ-ի կողմից հայտատուի տարածքում իրականացվող համապատասխանության գնահատման գործունեությունը գնահատելու նպատակով.

5) ԱՐՄՆԱԲ-ի դիմելու դեպքում կազմակերպել համապատասխանության գնահատման գործունեության հետևումը.

6) աջակցել ԱՐՄՆԱԲ-ին՝ հավատարմագրման պահանջների կատարումը գնահատելիս.

7) հավատարմագրման ոլորտի շրջանակներում մատուցվող ծառայությունների արդյունքում տրամադրվող փաստաթղթերում պարտադիր կիրառել հավատարմագրման նշանը կամ տեքստային վկայակոչումը.

8) ապահովել գնահատման խմբի, դիտորդների մասնակցության դեպքում՝ նաև նրանց շփումը ՀԳՄ-ի անձնակազմի հետ, նրանց մուտքը տարածքներ, սարքավորումներից, ինչպես նաև տեղեկատվությունից, փաստաթղթերից և գրառումներից օգտվելու հնարավորությունը, որոնք անհրաժեշտ են հավատարմագրման պահանջների կատարումը գնահատելիս.

9) պարբերական գնահատման, արտահերթ գնահատման, ՀԳՄ-ի գործունեության հետևման ընթացքում հայտնաբերված անհամապատասխանությունների դեպքում պահպանել ԱՐՄՆԱԲ-ի կողմից սահմանված ուղղիչ գործողությունների իրականացման ժամկետները.

10) համաձայն ԱՐՄՆԱԲ-ի «Հավատարմագրման ազգային մարմնի պատկերանիշի և հավատարմագրման նշանի կիրառման» կարգի՝ կիրառել հավատարմագրված լինելու վերաբերյալ տեքստային վկայակոչումը կամ հավատարմագրման նշանը միայն հավատարմագրված ոլորտի շրջանակներում և կիրառել այնպես, որ թյուրիմացության մեջ չգցի հասարակությանը, չհեղինակազրկի կամ վնաս պատճառի ԱՐՄՆԱԲ-ին կամ նվազեցնի նրա վարկանիշը.

11) տարեկան վճարի վճարումն իրականացնել չորս հավասար մասերով, եռամսյա պարբերականությամբ: Վճարումը կատարել ԱՐՄՆԱԲ-ի կողմից հարկային հաշիվ ներկայացնելուց հետո 10 (տասը) բանկային օրվա ընթացքում.

12) ԱՐՄՆԱԲ-ի կողմից սահմանված ժամկետում, անկախ հավատարմագրման արդյունքներից, վճարումներ կատարել մատուցված հավատարմագրման ծառայությունների, գնահատումների, իսկ հավատարմագրման պայմանների փոփոխության դեպքերում՝ արտահերթ գնահատումների համար, ինչպես նաև վճարել տարեկան վճարները.

13) անհապաղ տեղեկացնել հայտատուներին հավատարմագրման կրճատման, կասեցման և դադարեցման վերաբերյալ.

14) գրանցել իր կողմից համապատասխանության գնահատման աշխատանքերի վերաբերյալ ստացված բողոքներն ու բողոքարկումները, արձանագրել դրանց քննարկման արդյունքները.

15) համագործակցել ԱՐՄՆԱԲ-ի հետ` հավատարմագրված համապատասխանության գնահատման գործունեության վերաբերյալ բողոքներն ու հարցումներն ուսումնասիրելու և պատասխանելու նպատակով.

16) հավատարմագրման կասեցման ժամանակահատվածում բացառել համապատաս­խանութ­յան գնահատման գործունեության իրականացումը` վկայա­կոչելով իր հավատարմագրված լինելը (տեքստային վկայակոչում), հավատարմագրման նշանից օգտվելը, ինչպես նաև հավատարմագրման ընդլայնման կամ հետագա հավատարմագրման հայտ ներկայացնելը.

17) գնահատումների ժամանակ արձանագրված անհամապատասխանությունների արդյունքներով հավատարմագրման դադարեցման կամ կրճատման վերաբերյալ որոշման ընդունման դեպքում հավատարմագրման կամ հավատարմագրման ընդլայնման հայտը ԱՐՄՆԱԲ-ին ներկայացնել համապատասխան որոշումն ընդունելուց առնվազն վեց ամիս հետո` անհամապատասխանությունները վերացնելու դեպքում,

18) կիրառելիության դեպքում իր հայտատուի հետ կնքել պայմանագիր՝ ներառելով դրույթներ հավատարմագրման կասեցման, դադարեցման դեպքում ՀԳՄ-ի կողմից իրականացվող համապատասխանության գնահատման աշխատանքները այլ հավատարմագրված ՀԳՄ-ին փոխանցելու վերաբերյալ.

19) կիրառելիության դեպքում մասնակցել միջլաբորատոր համեմատություններին և (կամ) որակավորման ստուգման ծրագրերին ու դրանց վերաբերյալ ԱՐՄՆԱԲ-ին տրամադրել համապատասխան տեղեկատվություն.

20) կիրառելիության դեպքում ունենալ ֆինանսական կայունություն և ռեսուրսներ իր գործունեությունն իրականացնելու համար, ինչպես նաև համապատասխան միջոցներ (օրինակ՝ ապահովագրություն կամ պահուստներ) իր գործունեության պատճառով առաջացած վնասների հատուցման համար.

21) ԱՐՄՆԱԲ-ին տրամադրել տեղեկատվություն համապատասխանության գնահատման աշխատանքների վերաբերյալ.

22) ԱՐՄՆԱԲ-ին չտրամադրել կեղծ ապացույցներ կամ տեղեկատվություն և պատասխանատվություն կրել իր կողմից ոչ ճիշտ կամ կեղծ ապացույցների, այդ թվում տեղեկատվության և փաստաթղթերի ներկայացման արդյունքում դրանից առաջացած բացասական հետևանքների համար, եթե իմացել է կամ կարող էր իմանալ, որ ներկայացված տեղեկատվության կամ փաստաթղթերի բովանդակությունը չի համապատասխանում իրականությանը:

**2.2 ԱՐՄՆԱԲ-ի իրավունքները և պարտավորությունները.**

**2.2.1 ԱՐՄՆԱԲ-ը իրավունք ունի`**

1) տեղեկացնելով ՀԳՄ-ին՝ իրականացնել պարբերական, արտահերթ գնահատումներ, ինչպես նաև ՀԳՄ-ի գործունեության հետևում.

2) գնահատումներն իրականացնելիս կիրառել հետևյալ գնահատման տեխնիկաները՝ տեղում գնահատում, հեռավար գնահատում, գործունեության հետևում, փաստաթղթերի վերլուծություն, գրառումների վերլուծություն, չափման աուդիտներ, որակավորման ստուգման, միջլաբորատոր համեմատությունների և այլ միջոցառումների իրականացման վերլուծություն, վավերացման(վալիդացման) աուդիտներ, առանց նախազգուշացման այց, հարցազրույցների վարում.

3) ՀԳՄ-ի հավատարմագրման ընդլայնման գործընթացը համատեղել պարբերական գնահատման հետ.

4) ՀԳՄ-ի կասեցման հիմքերի վերացման ապացույցները ստանալուց հետո կատարել ՀԳՄ-ի փաստաթղթային և (կամ) տեղում գնահատում.

5) գնահատման ընթացքում ՀԳՄ-ի համաձայնությամբ օտարերկրյա գնահատողներ (փորձագետներ) ներգրավելու դեպքում ՀԳՄ-ի հետ կնքել լրացուցիչ համաձայնագիր.

6) պայմանագրով սահմանված ժամկետում ՀԳՄ-ի կողմից վճարում չկատարելու դեպքում մերժել/դադարեցնել ՀԳՄ-ի հավատարմագրումը.

7) սահմանված ժամկետում ՀԳՄ-ի կողմից լրամշակված փաստաթղթերը, գնահատման խմբի կողմից հայտնաբերված անհամապատասխանությունների վերացման վերաբերյալ ապացույցները էլեկտրոնային համակարգի միջոցով, իսկ էլեկտրոնային համակարգի աշխատանքների խափանման դեպքում՝ էլեկտրոնային փոստով չներկայացնելու դեպքում մերժել/դադարեցնել ՀԳՄ-ի հավատարմագրումը.

8) ՀԳՄ-ի փորձագետների վերաբերյալ տվյալները տրամադրել Եվրասիական տնտեսական հանձնաժողովին՝ նախապես համաձայնեցնելով ՀԳՄ-ի հետ:

**2.2.2 ԱՐՄՆԱԲ-ը պարտավոր է`**

1) իրականացնել ՀԳՄ-ի իրազեկության գնահատումն անկողմնակալության սկզբունքին համապատասխան և թույլ չտալ որևէ առևտրային, ֆինանսական կամ այլ ճնշում, որը կարող է ազդել անկողմնակալության վրա.

2) ՀԳՄ-ի հավատարմագրման վկայագրի վավերականության ամբողջ ընթացքում իրականացնել պարբերական գնահատում հետևյալ ժամկետներում.

- առաջին հավատարմագրման դեպքում պարբերական գնահատումն իրականացվում է հավատարմագրումից ոչ ուշ, քան 12 ամսվա ընթացքում` մեկ անգամ,   
- վերահավատարմագրման դեպքում՝ ոչ ուշ, քան 18 ամսվա ընթացքում՝ մեկ անգամ:

Հաջորդ պարբերական գնահատումն իրականացվում է նախորդ պարբերական գնահատումից հետո ոչ ուշ, քան 18 ամսվա ընթացքում՝ մեկ անգամ.

3) սահմանել պարբերական, արտահերթ գնահատումների, ՀԳՄ-ի գործունեության հետևման ընթացքում հայտնաբերված անհամապատասխանությունների ուղղիչ գործողությունների իրականացման ժամկետները.

4) ապահովել իր կողմից հավատարմագրված ՀԳՄ-ների հավատարմագրման ընթացիկ կարգավիճակի վերաբերյալ տեղեկատվության հասանելիությունը և պարբերաբար արդիականացնել այդ տեղեկատվությունը.

5) հրապարակել հավատարմագրման կանոնները, կարգերն ու ընթացակարգերը, հավատարմագրված ՀԳՄ-ների վերաբերյալ հանրամատչելի տեղեկատվությունը.

6) տրամադրել տեղեկատվություն հավատարմագրման բնագավառում միջազգային համագործակցության մասին.

7) ժամանակին տեղեկացնել ՀԳՄ-ներին հավատարմագրման չափանիշների փոփոխության վերաբերյալ.

8) ապահովել հավատարմագրման գործընթացի, այդ թվում՝ գնահատման արդյունքում ստացված տեղեկատվության գաղտնիությունը և չհանրայնացնել այդ տեղեկատվությունը առանց ՀԳՄ-ի գրավոր համաձայնության, բացառությամբ ՀՀ օրենսդրությամբ նախատեսված դեպքերի.

9) վերաձևակերպել (վերաթողարկել) հավատարմագրման վկայագիրը.

10) ներառել հավատարմագրված ՀԳՄ-ներին ազգային ռեեստրում և կիրառելիության դեպքում` Եվրասիական տնտեսական միության սերտիֆի­կաց­ման մարմինների և փորձարկման լաբորատորիաների (կենտրոնների) միասնական ռեեստրի ազգային մասում.

11) իրականացնել նոր համապատասխանության գնահատման սխեմայի (ընթացակարգի) վերլուծություն և պիտանիության գնահատում:

2.3 Կողմերն ունեն նաև «Հավատարմագրման մասին» ՀՀ օրենքով և Կարգով նախատեսված այլ իրավունքներ և դրանց համապատասխան կրում են այլ պարտականություններ:

1. ***ԱՇԽԱՏԱՆՔՆԵՐԻ ԱՐԺԵՔԸ ԵՎ ՎՃԱՐՄԱՆ ԺԱՄԿԵՏՆԵՐԸ***

3.1 Սույն պայմանագրի գինը կազմում է ----------------------- ՀՀ դրամ՝ համաձայն Հավելվածով սահմանված Աղյուսակ 1-ի: Սույն պայմանագրի գինը կարող է փոփոխվել ՀՀ էկոնոմիկայի նախարարի 2015թ. մարտի 6-ի «Հավատարմագրման ազգային մարմնի և համապատասխանության գնահատման մարմնի միջև կնքված պայմանագրի հիման վրա հավատարմագրման ազգային մարմնի կողմից կատարված հավատարմագրման ծառայությունների, գնահատումների համար համապատասխանության գնահատման մարմնի կողմից իրականացվող վճարման, ինչպես նաև համապատասխանության գնահատման մարմնի տարեկան անդամավճարի վճարման չափը և կարգը հաստատելու մասին» N 311-Ն հրամանով (այսուհետ՝ գների հաշվարկման կարգ) սահմանված աշխատանքների արդյունքում:

Հավատարմագրման ընդլայնման, կրճատման, ինչպես նաև գնահատումների համար իրականացվող վճարները ամրագրվում են սույն պայմանագրին կից համաձայնագրերով:

3.2 Հավատարմագրման աշխատանքների արժեքը հաշվարկվում է գների հաշվարկման կարգի համաձայն՝ ըստ ԱՐՄՆԱԲ-ի կողմից սահմանված հավելվածի:

Հավատարմագրման ընդլայնման ապահովման՝ փաստաթղթերի փորձաքննության և տեղում գնահատման մասերով, վճարման ենթակա գումարները ՀԳՄ-ն վճարում է առանձին, սահմանված ժամկետում՝ համաձայն ԱՐՄՆԱԲ-ի կողմից ներկայացված հաշվի:

3.3 Հավատարմագրման ծառայությունների, գնահատումների, հավատարմագրման պայմանների փոփոխության, կասեցումից հետո վերականգնման դեպքերում արտահերթ գնահատումների համար, անկախ հավատարմագրման արդյունքներից, ՀԳՄ-ն վճարումները կատարում է համաձայն ներկայացված հարկային հաշվի` 8 (ութ) բանկային օրվա ընթացքում:

3.4 Սույն պայմանագրով նախատեսված հավատարմագրման աշխատանքների, ինչպես նաև տարեկան վճարների համար գանձվող գումարները ենթակա չեն վերադարձման:

3.5 Սույն պայմանագրով նախատեսված հավատարմագրման աշխատանքների համար գանձվող գումարը ենթակա է վերահաշվարկի՝ բացառությամբ ՀԳՄ-ի հավատարմագրման ընդլայնման հայտի գրանցման համար վճարված գումարի:

3.6 ՀԳՄ-ի կողմից արդեն իսկ կատարված գնահատման աշխատանքների համար գանձված գումարը ենթակա չէ վերադարձման բացառությամբ հավատարմագրման գործընթացի կամ ՀԳՍ-ի վերլուծության և պիտանիության գնահատման ապահովման համար կատարված վճարի այն դեպքի, երբ գնահատման խմբի կազմը դեռևս չի հաստատվել.

3.7 Հավատարմագրման աշխատանքները (բացառությամբ՝ տարեկան վճարների) համարվում են ավարտված ԱՐՄՆԱԲ-ի կողմից ներկայացված կատարողական ակտի և հարկային հաշվի ստորագրման պահից:

3.8 Սույն պայմանագրի 2.1.2 կետի 9) ենթակետով նախատեսված ժամկետները խախտելու դեպքում ՀԳՄ-ն ԱՐՄՆԱԲ-ին վճարում է տույժ` կետանց յուրաքանչյուր օրվա համար չվճարված գումարի 0,1%-ի չափով: Տույժի վճարումը ՀԳՄ-ին չի ազատում իր պարտավորությունները կատարելու պատասխանատվությունից:

3.9 Պետական վերադաս մարմինների կողմից ընդունված իրավական ակտերը, որոշումները, հրամանները վճարների չափի և կարգի փոփոխության վերաբերյալ պարտադիր են Կողմերի համար:

***4. ԱՆՀԱՂԹԱՀԱՐԵԼԻ ՈՒԺԻ ԱԶԴԵՑՈՒԹՅՈՒՆԸ (ՖՈՐՍ-ՄԱԺՈՐ)***

Պայմանագրով նախատեսված պարտավորություններն ամբողջությամբ կամ մասնակիորեն չկատարելու համար Կողմերն ազատվում են պատասխանատվությունից, եթե պարտավորությունների չկատարումը եղել է անհաղթահարելի ուժի ազդեցության հետևանքով, որը ծագել է պայմանագիրը կնքելուց հետո, և որը կողմերը չէին կարող կանխատեսել կամ կանխարգելել: Այդպիսի իրավիճակներն են երկրաշարժը, ջրհեղեղը, հրդեհը, համաճարակային հիվանդությունները, պատերազմը, ռազմական և արտակարգ դրության հայտարարումը, քաղաքական հուզումները, գործադուլները, հաղորդակցության միջոցների աշխատանքի դադարեցումը, պետական մարմինների իրավական ակտերը և այլ իրավիճակներ, որոնք անհնարին են դարձնում պայմանագրով նախատեսված պարտավորությունների կատարումը: Եթե անհաղթահարելի ուժի ազդեցությունը շարունակվում է 3 ամսից ավելի, ապա կողմերից յուրաքանչյուրն իրավունք ունի լուծելու պայմանագիրը` դրա մասին նախապես տեղյակ պահելով մյուս կողմին:

***5. ՊԱՅՄԱՆԱԳՐԻ ԼՈՒԾՈՒՄԸ***

5.1 Պայմանագիրը լուծվում է`

1) ԱՐՄՆԱԲ-ի կողմից սահմանված ժամկետում փաստաթղթերի փորձաքննության կամ ՀԳՄ-ի տեղում գնահատման, ՀԳՄ-ի գործունեության հետևման ժամանակ հայտնաբերված անհամապատասխանությունները չվերացնելու, պահանջվող տեղեկատվությունը չտրամադրելու դեպքերում.

2) ՀԳՄ-ի կողմից սույն պայմանագրով սահմանված վճարային պարտավորությունները չկատարելու դեպքում.

3) հավատարմագրման դադարեցման վերաբերյալ որոշման կայացման դեպքում.

4) ՀԳՄ-ի դիմումի համաձայն.

5) ՀԳՄ-ի լուծարման դեպքում.

6) ՀՀ օրենսդրությամբ նախատեսված այլ դեպքերում:

***6. ԱՅԼ ՊԱՅՄԱՆՆԵՐ***

6.1 Պայմանագիրն ուժի մեջ է մտնում կողմերի ստորագրման պահից և գործում է մինչև ՀԳՄ-ի հավատարմագրման վկայագրով սահմանված ժամկետի ավարտը, բացառությամբ Կողմերից մեկի կողմից այն վաղաժամ դադարեցնելու դեպքի:

6.2 Պայմանագիրը կազմված է հայերեն լեզվով, երկու օրինակից, որոնք ունեն հավասարազոր իրավաբանական ուժ: Յուրաքանչյուր կողմին տրվում է մեկական օրինակ:

6.3 Պայմանագրի գործողության ընթացքում առաջացած վեճերը և (կամ) տարաձայնությունները լուծվում են բանակցությունների միջոցով կամ դատական կարգով:

6.4 Պայմանագրում կատարված փոփոխությունները և լրացումներն ունեն իրավաբանական ուժ, եթե դրանք կատարված են գրավոր համաձայնագրով:

6.5 Պայմանագրով չնախատեսված հարաբերությունները կարգավորվում են ՀՀ օրենսդրությամբ:

|  |  |
| --- | --- |
| ***7. Կողմերի հասցեները, բանկային վավերապայմանները և ստորագրությունները*** |  |
| |  |  | | --- | --- | | ----------------------------------------------------------------------------- (կազմակերպության անվանումը) | «ՀԱՎԱՏԱՐՄԱԳՐՄԱՆ ԱԶԳԱՅԻՆ ՄԱՐՄԻՆ» ՊՈԱԿ | | -----------------------------------------------------------------------------(իրավաբանական անձի գտնվելու և գործունեության իրականացման վայրը) | ՀՀ, ք. Երևան, Մ. Մկրտչյան 5 | | Հեռախոս --------------------------------  Ֆաքս ------------------------------------- | Հեռախոս --------------------------------  Ֆաքս ------------------------------------ | | Բանկի անվանումը  հ/հ --------------------------  ՀՎՀՀ ------------------------ | Կենտրոնական գանձապետարան  հ/հ 900018003963  ՀՎՀՀ 00116673 | | ` -------------------------------------------------------  (կազմակերպության ղեկավարի պաշտոն, անուն, ազգանուն)    Կ.Տ. | Տնօրեն` ---------------------------------------------  (անուն, ազգանուն)    Կ.Տ. | |  |

Հավելված

«\_\_\_\_\_» «\_\_\_\_\_\_\_\_\_\_\_\_» 20 թ.

N \_\_\_\_\_ - ՎՊ պայմանագրի

Աղյուսակ 1

|  |  |  |  |  |  |  |
| --- | --- | --- | --- | --- | --- | --- |
| Հ/հ | Տարեկան վճար |  |  |  |  | ***Գումարը***  ***ՀՀ դրամ*** |
| 1 | 1-ին տարի (ՀՀ դրամ) |  |  |  |  |  |
| 2 | 2-րդ տարի (ՀՀ դրամ) |  |  |  |  |  |
| 3 | 3-րդ տարի (ՀՀ դրամ) |  |  |  |  |  |
| 4. | 4-րդ տարի (ՀՀ դրամ) |  |  |  |  |  |
|  | ***Ընդհանուր*** | | | | |  |

|  |  |
| --- | --- |
| ----------------------------------------------------------------------------- (կազմակերպության անվանումը) | «ՀԱՎԱՏԱՐՄԱԳՐՄԱՆ ԱԶԳԱՅԻՆ ՄԱՐՄԻՆ» ՊՈԱԿ |
| ----------------------------------------------------------------------------------- (իրավաբանական անձի գտնվելու և գործունեության իրականացման վայրը) | ՀՀ, ք. Երևան, Մ. Մկրտչյան 5 |
| Բանկի անվանումը  հ/հ --------------------------  ՀՎՀՀ ------------------------ | Կենտրոնական գանձապետարան  հ/հ 900018003963  ՀՎՀՀ 00116673 |
| ` -------------------------------------------------------  (կազմակերպության ղեկավարի պաշտոն, անուն, ազգանուն, ստորագրություն)  Կ.Տ. | Տնօրեն` --------------------------------------------  (անուն, ազգանուն, ստորագրություն)  Կ.Տ. |